Шәңгәрәев Миңзаһит Мозаһит улы

Шәңгәрәев Миңзаһит Мозаһит улы () — 17 ноябрь 1946 йыл) — ауыл хужалығы һәм муниципаль хеҙмәт ветераны, ғалим-иҡтисадсы. 1990 йылдың 11 октябрендә БАССР-ҙың ун икенсе саҡырылыш Юғары Советының өсөнсө сессияһында республиканың дәүләт суверенитеты тураһында Декларация ҡабул иткән Башҡорт АССР-ының 12-се саҡырылыш Юғары Советы депутаты.Народные депутаты Республики Башкортостан. Двенадцатый созыв. — Уфа, Китап, 1994. — с. 95. Иҡтисад фәндәре кандидаты (2001).

 Биографияһы 
Миңзаһит Мозаһит улы Шәңгәрәев 1946 йылдың 17 ноябрендә Башҡорт АССР-ының Туймазы районы Егетәк ауылында тыуған.

1973 йылда Башҡортостан ауыл хужалығы институтын тамамлай.

Хеҙмәт эшмәкәрлеген 1965 йылда ябай колхозсы булып башлай.

1965—1968 йылдарҙа Совет Армияһында хеҙмәт итә.

Башҡортостан ауыл хужалығы институтын тамамлағандан һуң баш ветеринар врач, Туймазы районының «Өсән» колхозы рәйесе була.

1989—1991 йылдарҙа - халыҡ депутаттарының Туймазы район Советы башҡарма комитеты рәйесеНародные депутаты Республики Башкортостан. Двенадцатый созыв. — Уфа, Китап, 1994. — с. 27.

1991 йылдан — Социнвестбанктың Туймазы филиалы директоры.

1990 Башҡорт АССР-ы Юғары Советының һуңғы, тарихи 12-се саҡырылышына Туймазы районы, 258-се Иҫке Туймазы һайлау округынан халыҡ депутаты итеп һайлана.

2002 йылдан — Туймазы муниципаль районының «Туймазинец» крәҫтиән (фермер) һәм башҡа ауыл хужалығы тауарҙары етештереүселәре ассоциацияһы рәйесеАССОЦИАЦИЯ КРЕСТЬЯНСКИХ ФЕРМЕРСКИХ ХОЗЯЙСТВ И ИНЫХ СЕЛЬСКОХОЗЯЙСТВЕННЫХ ТОВАРОПРОИЗВОДИТЕЛЕЙ «ТУЙМАЗИНЕЦ»

 Фәнни эшмәкәрлеге 
Иҡтисад фәндәре кандидаты. «Баҙар мөнәсәбәттәре шарттарында малсылыҡты интенсификациялауҙың иҡтисади һөҙөмтәлелеген арттырыу» тигән темаға диссертация яҙғанПовышение экономической эффективности интенсификации животноводства в условиях рыночных отношений.

 Маҡтаулы исемдәре һәм башҡа бүләктәре 
 Башҡортостан Республикаһының Почет грамотаһы

 Ҡарағыҙ 
 БАССР-ҙың 12-се саҡырылыш Юғары Советы депутаттары исемлеге

 Иҫкәрмәләр 

 Сығанаҡтар 
 Народные депутаты Республики Башкортостан. Двенадцатый созыв. — Уфа, Китап, 1994. — с. 95.

Категория:12-се саҡырылыш Башҡорт АССР-ы Юғары Советы депутаттары
Категория:Башҡорт дәүләт аграр университетын тамамлаусылар
Категория:Халыҡ депутаттарының район Советы башҡарма комитеты рәйестәре